इंस्टाग्राम पोस्ट में समीर अंजान ने लिखा, "श्वेता पंडित का पोस्ट पढ़ने के बाद मैं यह लिख रहा हूं, क्योंकि साल 2001 में हुए इस वाक्ये के दौरान में भी स्टूडियो में मौजूद था. मुझे अच्छे से याद है कि श्वेता अपनी मां के साथ आई थीं. उस दौरान हम फिल्म 'आवारा पागल दीवाना' के म्यूजिक पर काम कर रहे थे. तब अनु ने श्वेता और उनकी मां को रिकॉर्डिंग हॉल में बैठने के लिए कहा. काम खत्म होने के बाद अनु ने श्वेता को बुलाया और कहा 'बेटा आप कुछ गाना सुनना चाहते हो तो सुनाओ.' तब श्वेता ने आग्रह किया कि वह किसी दूसरे रूम में गा सकती हैं क्या? लेकिन अनु जी ने कहा कि मैं चाहता हूं कि समीर जी भी तुम्हारी आवाज सुने. श्वेता का गाना सुनने के बाद अनु जी ने कहा, 'तुम्हारी आवाज बहुत अच्छी है और भविष्य में कुछ हुआ तो तुम्हारे साथ प्रोजेक्ट्स पर काम किया जा सकता है.' इसके बाद वो लोग चले गए."